شەفەق
نیوز/ ئاژانس ئەسوشیتید پرێس ئەمریکی، ئمڕوو پەنجشەممە، وت: سەربازیگ ئەمریکی لەوەر
زەخمەیل قویلەی ک وەرجە ٢٠ ساڵ لە جەنگ عراق تویش هاتیە، ئمڕوو گیانی لەدەسدا.
سەرباز
جۆل گومیز (٤٢ ساڵە) کەفتە گەرد کاروان ٤٤٠٠ سەرباز ئەمریکی لە ساڵ ٢٠٠٣ لە عراق کوشیانە،
و رسوومەیل وەخاکسپاردن سەربازی لە شار پەلینۆی ئەرای کریا.
ڕاپۆرتە
ئەمریکیەگە وت" گومیز زیان لە هەوکردن سویە و گیچەڵ گورچگ لە دویای گڵووڵەی چوار
پەلی دیاد، دویای ئەوە ک وەرجە ٢٠ ساڵ لەناو جەنگ زەخمدار بوی.
ساڵ
٢٠٠٤، پشت گومیز لە دوو شوینەو شکیا، هەنای ماشینە قەڵغانیەگەی کەفتە ناو چەم دیجلە،
لەناو ئەرکیگ سەربازی ئەرا دەسگیرکردن چەکدارەیلیگ.
